*Proiect*

H O T Ă R Î R E

**pentru aprobarea valorilor de referinţă armonizate ale eficienţei pentru producerea separată de energie electrică și termică**

**nr. \_\_\_\_\_ din \_\_\_\_\_\_\_\_\_\_\_\_\_ 2016**

Prezenta Hotărîre transpune Decizia de punere în aplicare a Comisiei din 19 decembrie 2011 de stabilire a valorilor de referință armonizate ale randamentului pentru producția separată de energie electrică și căldură, în aplicarea Directivei 2004/8/CE a Parlamentului European și a Consiliului și de abrogare a Deciziei 2007/74/CE a Comisiei (notificată cu numărul *C(2011) 9523)* (2011/877/UE).

În temeiul al. (1), lit. (h), art. 7, al. (1), lit. (b), art. 8 şi art. 14 al Legii nr. 92 din 29.05.2014 cu privire la energia termică şi promovarea cogenerării (Monitorul Oficial al Republicii Moldova, 2014, nr. 178-184, art. 415), Guvernul

**HOTĂRĂŞTE:**

1. Se aprobă valorile de referinţă armonizate ale eficienţei pentru producerea separată de energie electrică, conform Anexei nr. 1.
2. Se aprobă valorile de referinţă armonizate ale eficienţei pentru producerea separată de energie termică, conform Anexei nr. 2.
3. Prevederile prezentei hotărîri se aplică de către producătorii de energie electrică şi termică în regim de cogenerare care dispun de centrale electrice de termoficare şi în cazul proiectelor de construcție a unităților de cogenerare de înaltă eficiență.
4. Se stabilește că, valorile de referinţă armonizate ale eficienţei pentru producerea separată de energie electrică și energie termică să fie revizuite în anul 2016, apoi din patru în patru ani.

**Prim-ministru**

Contrasemnează:

**Viceprim-ministru,**

**ministrul economiei**

|  |  |
| --- | --- |
| Chişinău, \_\_\_\_\_\_\_\_\_ 2016 |  |

Anexa nr. 1

la Hotărîrea Guvernului

nr. din 2016

**Valorile de referință armonizate ale eficienței pentru**

**producerea separată de energie electrică**

1. Prezenta Anexă transpune parțial (art. 1-5, Anexele I, III, IV) Decizia nr. 2011/877/UE de punere în aplicare a Comisiei din 19 decembrie 2011 de stabilire a valorilor de referinţă armonizate ale randamentului pentru producția separată de energie electrică şi căldură, în aplicarea Directivei 2004/8/CE a Parlamentului European şi a Consiliului, şi de abrogare a Deciziei 2007/74/CE a Comisiei (notificată cu nr. C (2011) 9523), publicată în Jurnalul Oficial al Uniunii Europene (JO) nr. L 343/91.

2. Valorile de referință armonizate ale eficienței pentru producerea separată de energie electrică sunt prezentate în Tabelul nr. 1:

**Tabelul nr. 1**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | | **Valoarea eficienței, %\*** | | | | | | |
| **Anul de punere în funcţiune**  **a instalaţiei**  **Tipul de combustibil** | | **≤2001** | **2002** | **2003** | **2004** | **2005** | **2006-2011** | **2012-2015** |
| **Solid** | Huilă (antracit, cărbuni bituminoşi) | 42,7 | 43,1 | 43,5 | 43,8 | 44,0 | 44,2 | 44,2 |
| Combustibil lemnos | 30,4 | 31,1 | 31,7 | 32,2 | 32,6 | 33,0 | 33,0 |
| Biomasă agricolă | 23,1 | 23,5 | 24,0 | 24,4 | 24,7 | 25,0 | 25,0 |
| **Lichid** | Păcură, motorină | 42,7 | 43,1 | 43,5 | 43,8 | 44,0 | 44,2 | 44,2 |
| Biocombustibil | 42,7 | 43,1 | 43,5 | 43,8 | 44,0 | 44,2 | 44,2 |
| **Gazos** | Gaz natural | 51,7 | 51,9 | 52,1 | 52,3 | 52,4 | 52,5 | 52,5 |
| Biogaz | 40,1 | 40,6 | 41,0 | 41,4 | 41,7 | 42,0 | 42,0 |

\* Notă: În tabel valorile de referință armonizate ale eficienței producerii separate de energie electrică au la bază puterea calorifică inferioară a combustibilului și condițiile standard (15 °C temperatura exterioară, 1,013 bar, 60 % umiditate relativă).

**\*\*** Notă: În cazul în care condițiile standard menționate mai sus nu corespund cu condițiile utilizate pe teritoriul Republicii Moldova, valoarea eficienței urmează a fi recalculată.

3. Pentru o unitate de cogenerare, valorile de referinţă pentru producerea separată de energie electrică se stabilesc în funcţie de anul de punere în funcţiune a acesteia. Aceste valori de referință armonizate ale randamentului se aplică timp de 10 ani după anul construcției unei unități de cogenerare.

4. Începînd cu al unsprezecelea an de la anul de punere în funcţiune a unității de cogenerare, se aplică valorile de referință armonizate ale randamentului aplicabile pentru unitatea care are o vechime de 10 ani, timp de un an.

5. Dacă o unitate de cogenerare existentă este retehnologizată, iar costul de investiţie pentru retehnologizare depăşeşte 50 % din costul de investiţie pentru o unitate de cogenerare de înaltă eficiență nouă, echivalentă, la aplicarea prevederilor punctelor 3 și 4 din prezenta Anexă se va considera ca anul punerii în funcţiune anul în care se finalizează încercările privind punerea în funcţiune a unităţii de cogenerare după retehnologizare.

6. Valorile de referinţă armonizate ale eficienţei pentru producerea separată de energie electrică se aleg în funcţie de tipul combustibilului utilizat. Dacă o unitate de cogenerare funcţionează cu mai multe tipuri de combustibili, se aplică media valorilor de referinţă corespunzătoare fiecărui tip de combustibil, ponderate cu energia consumată de respectiva unitate din fiecare tip de combustibil.

7. În vederea adaptării valorilor de referinţă armonizate ale eficienţei pentru producerea separată de energie electrică la situația climatică medie din Republica Moldova cu abaterea temperaturii exterioare medii anuale faţă de condiţiile standard (15 ºC), se aplică corecția în felul următor:

a) pierdere de randament de 0,1 puncte procentuale pentru fiecare grad peste 15 °C;

b) creștere de randament de 0,1 puncte procentuale pentru fiecare grad sub 15 °C.

8. În vederea adaptării valorilor de referinţă armonizate ale eficienţei pentru producerea separată de energie electrică în funcție de pierderile evitate în reţelele electrice se aplică factorul de corecție conform Tabelului nr. 2:

**Tabelul nr. 2**

|  |  |  |
| --- | --- | --- |
| Tensiunea | Pentru energia electrică livrată în rețea, Fe | Pentru energia electrică consumată la producător, Fcp |
| ≥200 kV | 1 | 0,985 |
| 100-200 kV | 0,985 | 0,965 |
| 5-100 kV | 0,965 | 0,945 |
| 0,4-50 kV | 0,945 | 0,925 |
| <0,4 kV | 0,925 | 0,860 |

După corecția pentru pierderile în rețea, valoarea de referinţă armonizată a eficienţei pentru producerea separată de energie electrică se va determina după cum urmează:

*Ref Εη = Ref Εη0∙(Fcp∙Ecp+Fe∙Ee),*

unde:

Ref Εη - valoarea de referinţă armonizată a eficienţei pentru producerea separată de energie electrică, %;

Ref Εη0 - valoarea de referinţă armonizată a eficienţei pentru producerea separată de energie electrică, conform Tabelului nr. 1 (ibidem), %;

Fcp - factorul de corecție pentru energia electrică consumată la fața locului referitor la pierderile în rețea evitate, utilizat pentru aplicarea valorilor de referință armonizate ale randamentului pentru producerea separată de energie electrică;

Fe - factorul de corecție pentru energia electrică exportată în rețea referitor la pierderile în rețea evitate, utilizat pentru aplicarea valorilor de referință armonizate ale randamentului pentru producerea separată de energie electrică;

Ecp – energia electrică utilizată pentru consumul propriu, %;

Ee – energia electrică exportată în rețea, %;

9. Factorul de corecţie stabilit în pct. 8 se aplică numai valorilor de referinţă prevăzute în pct. 4 din prezenta Anexă.

10. În situaţiile în care se aplică atît factorul de corecţie prevăzut la pct. 7, cît şi factorul de corecţie prevăzut la pct. 8 din prezenta Anexă, se efectuează mai întîi corecţia cu factorul de corecţie prevăzut la pct. 7 şi ulterior corecţia cu factorul de corecţie prevăzut la pct. 8.

Anexa nr. 2

la Hotărîrea Guvernului

nr. din 2016

**Valorile de referință armonizate ale eficienței pentru**

**producerea separată de energie termică**

1. Prezenta Anexă transpune parțial (art. 1, 5, Anexa II) Decizia nr. 2011/877/UE de punere în aplicare a Comisiei din 19 decembrie 2011 de stabilire a valorilor de referinţă armonizate ale randamentului pentru producţia separată de energie electrică şi căldură, în aplicarea Directivei 2004/8/CE a Parlamentului European şi a Consiliului, şi de abrogare a Deciziei 2007/74/CE a Comisiei (notificată cu nr. C (2011) 9523), publicată în Jurnalul Oficial al Uniunii Europene (JO) nr. L 343/91.

2. Valorile de referință armonizate ale eficienței pentru producerea separată de energie termică sunt prezentate în Tabelul nr. 1 din prezenta Anexă.

**Tabelul nr. 3**

|  |  |
| --- | --- |
| **Valoarea eficienţei, %\*** | |
| **Agent termic**  **Tipul de combustibil** | | **Aburi/Apă fierbinte** | **Gaze evacuate cu utilizare directă** |
| **Solid** | Huilă (antracit, cărbuni bituminoşi) | 88 | 80 |
| Combustibil lemnos | 86 | 78 |
| Biomasă agricolă | 80 | 72 |
| **Lichid** | Păcură, motorină | 89 | 81 |
| Biocombustibil | 89 | 81 |
| **Gazos** | Gaz natural | 90 | 82 |
| Biogaz | 70 | 62 |

\* Notă: În tabel, valorile de referință armonizate ale eficienței producerii separate de energie termică au la bază puterea calorifică inferioară a combustibilului și condițiile standard (15 °C temperatura exterioară, 1,013 bar, 60 % umiditate relativă).

**\*\*** Notă: În cazul în care condițiile standard menționate mai sus nu corespund cu condițiile utilizate pe teritoriul Republicii Moldova, valoarea eficienței urmează a fi recalculată.

3. Valorile de referinţă armonizate ale eficienţei pentru producerea separată de energie termică se aleg în funcţie de tipul de combustibilului utilizat. Dacă o unitate de cogenerare funcţionează cu mai multe tipuri de combustibili, se aplică media valorilor de referinţă corespunzătoare fiecărui tip de combustibil, ponderate cu energia consumată de respectiva unitate din fiecare tip de combustibil.

4. Prin gaze evacuate cu utilizare directă se înțelege cedarea energiei termice conținute de acestea printr-un proces de transfer de căldură direct, fără agent termic intermediar. Valorile aplicabile a gazelor evacuate trebuie utilizate dacă temperatura acestora este mai mare sau egală cu 250 °C.